ᱢᱮᱬᱦᱮᱫ
ᱢᱮᱬᱦᱮᱫ, ᱢᱮᱲᱦᱮᱸᱫ, ᱫᱚ ᱟᱹᱰᱤ ᱥᱟᱫᱷᱟᱨᱚᱱ ᱫᱷᱟᱹᱛᱩ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱪᱤᱱᱦᱟᱹ ᱫᱚ ᱦᱩᱭᱩᱜ ᱠᱟᱱᱟ Fe ᱡᱟᱦᱟᱸ ᱫᱚ ᱞᱟᱹᱴᱤᱱ ᱟᱹᱲᱟᱹ "ᱯᱷᱮᱨᱚᱢ" (ferrum) ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱱᱚᱶᱟ ᱨᱮᱦᱟᱜ ᱯᱚᱨᱚᱢᱟᱬᱩ ᱮᱞ ᱫᱚ ᱒᱖ ᱠᱟᱱᱟ ᱾ ᱠᱮᱴᱮᱡ ᱟᱨ ᱥᱟᱥᱛᱟ ᱜᱮ ᱠᱷᱟᱹᱛᱤᱨ ᱱᱚᱶᱟ ᱫᱚ ᱟᱹᱰᱤ ᱵᱟᱹᱲᱛᱤ ᱵᱮᱵᱷᱟᱨᱚᱜᱼᱟ ᱾ ᱤᱥᱯᱟᱛ ᱴᱮᱭᱟᱨ ᱞᱟᱹᱜᱤᱫ ᱱᱚᱶᱟ ᱫᱚ ᱢᱩᱬ ᱡᱤᱱᱤᱥ ᱠᱟᱱᱟ ᱾ ᱪᱩᱢᱵᱚᱠ ᱛᱮᱭᱟᱨ ᱨᱮᱦᱚᱸ ᱱᱚᱶᱟ ᱫᱚ ᱵᱮᱵᱷᱟᱨᱚᱜᱼᱟ ᱾
ᱜᱩᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱷᱶᱛᱤᱠ ᱜᱩᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱮᱬᱦᱮᱫ ᱫᱚ ᱫᱷᱩᱥᱟᱹᱨ ᱨᱚᱝ ᱨᱮᱭᱟᱜ ᱫᱷᱟᱹᱛᱩ ᱠᱟᱱᱟ ᱾ ᱱᱚᱶᱟ ᱫᱚ ᱪᱩᱢᱵᱚᱠ ᱮ ᱚᱨ ᱜᱮᱭᱟ ᱾ ᱫᱚᱢᱮ ᱠᱮᱴᱮᱡ ᱠᱷᱟᱹᱛᱤᱨ ᱱᱚᱶᱟ ᱫᱚ ᱟᱹᱰᱤ ᱜᱟᱱ ᱠᱟᱹᱢᱤ ᱨᱮ ᱞᱟᱜᱟᱜᱼᱟ ᱾
ᱨᱟᱥᱟᱭᱱᱤᱠ ᱜᱩᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱚᱞᱯᱷᱩᱨᱤᱠ ᱟᱥᱤᱰ ᱥᱟᱶ ᱢᱮᱥᱟ ᱠᱟᱴᱮ ᱱᱚᱶᱟ ᱫᱚ ᱯᱷᱮᱨᱚᱥ ᱥᱚᱞᱯᱷᱮᱴ ᱛᱮᱭᱟᱨᱟ ᱾ ᱱᱚᱶᱟ ᱠᱟᱹᱢᱤ ᱦᱚᱨᱟ ᱫᱷᱟᱹᱛᱩ ᱥᱟᱯᱷᱟᱭ ᱞᱟᱹᱜᱤᱫ ᱠᱚ ᱵᱮᱵᱷᱟᱨᱟ ᱾ ᱢᱮᱬᱦᱮᱫ ᱫᱚ ᱦᱚᱭ ᱟᱨ ᱫᱩᱜ ᱥᱟ ᱢᱮᱥᱟ ᱠᱟᱛᱮ ᱤᱡ ᱮ ᱵᱮᱱᱟᱶᱟ ᱤ ᱤᱡ ᱟᱠᱟᱱ ᱢᱮᱬᱦᱮᱫ ᱛᱟᱹᱦᱩᱱ ᱤᱡᱩᱜᱼᱟ, ᱢᱩᱪᱟᱹᱫ ᱨᱮ ᱡᱚᱛᱚ ᱢᱮᱬᱦᱮᱰ ᱤᱡ ᱪᱟᱵᱟᱜᱼᱟ ᱾ ᱟᱞᱩᱢᱤᱱᱤᱭᱚᱢ ᱞᱮᱠᱟᱱ ᱫᱷᱟᱹᱛᱩ ᱫᱚ ᱵᱟᱭ ᱤᱡᱩᱜᱼᱟ ᱢᱮᱬᱦᱮᱰ ᱫᱚ ᱠᱨᱚᱢᱤᱭᱚᱢ ᱟᱨ ᱚᱝᱜᱟᱨᱚᱠ ᱥᱟᱶ ᱢᱮᱥᱟ ᱠᱟᱛᱮ ᱤᱥᱯᱟᱛ ᱮ ᱵᱮᱱᱟᱶᱟ, ᱱᱚᱶᱟ ᱫᱚ ᱵᱟᱭ ᱤᱡᱩᱜᱼᱟ ᱾
ᱨᱟᱥᱟᱭᱱᱤᱠ ᱡᱚᱶᱜᱤᱠ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱶᱟ ᱫᱷᱟᱹᱛᱩ ᱮᱴᱟᱜ ᱫᱷᱟᱹᱛᱩ ᱥᱟᱶ ᱢᱮᱥᱟ ᱠᱟᱛᱮ ᱡᱚᱶᱜᱤᱠ ᱫᱷᱟᱹᱛᱩᱭ ᱵᱮᱱᱟᱶᱟ ᱾ ᱱᱚᱶᱟ ᱫᱚ ᱵᱟᱨ ᱵᱟᱠᱷᱟᱱ ᱯᱮᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤᱭᱟ ᱾ ᱵᱟᱨᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤ ᱠᱷᱟᱱ ᱯᱷᱮᱨᱚᱥ ᱡᱚᱶᱜᱤᱠ ᱠᱚ ᱢᱮᱛᱟᱜᱼᱟ ᱟᱨ ᱯᱮᱭᱟ ᱮᱞᱮᱠᱴᱨᱚᱱ ᱮ ᱵᱟᱹᱜᱤ ᱠᱷᱟᱱ ᱯᱷᱮᱨᱤᱠ ᱡᱚᱶᱜᱤᱠ ᱠᱚ ᱢᱮᱛᱟᱜᱼᱟ ᱾
ᱦᱟᱥᱟ ᱨᱮ ᱢᱮᱬᱦᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱟᱫᱚᱢ ᱡᱟᱜᱟ ᱠᱚᱨᱮ ᱫᱚ ᱦᱟᱥᱟ ᱨᱮᱦᱸ ᱢᱮᱬᱦᱮᱫ ᱧᱟᱢᱚᱜ ᱜᱮᱭᱟ ᱾ ᱚᱛ ᱞᱟᱛᱟᱨ ᱨᱮᱫᱚ ᱦᱮᱢᱟᱴᱟᱭᱤᱴ ᱧᱟᱢᱚᱜᱼᱟ ᱾ ᱦᱮᱢᱟᱴᱟᱭᱤᱴ ᱠᱷᱚᱱ ᱢᱮᱬᱦᱮᱰ ᱚᱰᱚᱠᱚᱜᱼᱟ ᱾ ᱡᱤᱞ ᱨᱮᱦᱸ ᱢᱮᱬᱦᱮᱰ ᱴᱟᱦᱮᱸᱱ ᱜᱮᱭᱟ ᱾ ᱢᱟᱭᱟᱢ ᱨᱮᱭᱟᱜ ᱦᱤᱢᱚᱜᱞᱚᱵᱤᱱ ᱨᱮᱦᱸ ᱢᱮᱬᱦᱮᱰ ᱛᱟᱦᱮᱸᱱᱟ, ᱤᱠᱷᱟᱹᱱ ᱡᱚᱛᱚ ᱢᱟᱭᱟᱢ ᱨᱮᱫᱚ ᱦᱤᱢᱚᱜᱞᱚᱵᱤᱱ ᱵᱟᱭ ᱛᱟᱦᱮᱸᱱᱟ ᱾
ᱢᱮᱬᱦᱮᱫ ᱛᱮᱭᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱨᱟᱝ ᱢᱟᱨᱟᱝ ᱠᱟᱹᱨᱠᱷᱟᱱᱟ ᱨᱮ ᱦᱮᱢᱟᱴᱟᱭᱤᱴ ᱠᱚᱠ ᱥᱟᱶ ᱛᱚᱨᱞᱟᱶ ᱠᱟᱛᱮ ᱢᱮᱬᱦᱮᱫ ᱠᱚ ᱵᱮᱱᱟᱶᱟ ᱾
ᱵᱮᱵᱷᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱫᱷᱟᱹᱛᱩ ᱞᱮᱠᱟᱛᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱮᱴᱟᱜ ᱫᱷᱟᱹᱛᱩ ᱠᱷᱚᱱᱟᱜ ᱢᱮᱬᱦᱮᱰ ᱜᱮ ᱵᱟᱲᱛᱤ ᱵᱮᱵᱷᱟᱨᱩᱜ-ᱟ, ᱪᱮᱫᱟᱜ ᱪᱮ ᱱᱚᱶᱟ ᱫᱚ ᱠᱮᱴᱮᱡ ᱟ ᱟᱟᱨ ᱥᱟᱥᱛᱟ ᱜᱮᱭᱟ ᱾ ᱱᱚᱶᱟ ᱫᱚ ᱚᱲᱟᱜ, ᱯᱚᱞ, ᱠᱟᱱᱴᱟ, ᱱᱩᱲᱤ ᱵᱮᱱᱟᱶ ᱠᱚᱨᱮ ᱵᱮᱱᱷᱟᱨᱚᱜ-ᱟ ᱾ ᱪᱩᱢᱵᱚᱠ ᱮ ᱚᱨ ᱠᱷᱟᱹᱛᱤᱨ ᱱᱚᱶᱟ ᱫᱚ ᱪᱩᱢᱵᱚᱠ ᱨᱮᱦᱚᱸ ᱵᱮᱵᱷᱟᱨᱚᱜ-ᱟ ᱾
ᱡᱚᱶᱜᱤᱠ ᱞᱮᱠᱟ ᱛᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱮᱬᱦᱮᱫ ᱡᱚᱶᱜᱤᱠ ᱫᱚ ᱟᱹᱰᱤ ᱜᱟᱱ ᱠᱟᱹᱢᱤ ᱨᱮ ᱞᱟᱜᱟᱜ-ᱟ ᱤ ᱢᱮᱬᱦᱮᱰ ᱠᱞᱚᱨᱟᱭᱤᱰ ᱫᱟᱜ ᱮ ᱥᱟᱯᱷᱟᱭᱟ ᱾ ᱢᱮᱬᱦᱮᱰ ᱥᱚᱞᱯᱷᱮᱴ ᱰᱚ ᱥᱤᱨᱢᱤᱴ ᱨᱮ ᱵᱮᱵᱦᱟᱨᱚᱜ-ᱟ ᱾
ᱡᱚᱢᱟᱜ ᱨᱮ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱤᱶᱤ ᱦᱚᱭ (ᱚᱢᱚᱲᱡᱟᱱ) ᱦᱚᱲᱢᱚ ᱨᱮᱭᱟᱜ ᱡᱤᱞ ᱡᱟᱜᱟ ᱛᱮ ᱥᱮᱴᱮᱨ ᱞᱟᱹᱜᱤᱫ ᱢᱮᱬᱦᱮᱫ ᱢᱮᱥᱟ ᱞᱟᱹᱰᱩ ᱵᱚ ᱡᱚᱢᱟ ᱠᱟᱨᱚᱱ ᱱᱚᱶᱟ ᱢᱮᱬᱦᱮᱫ ᱛᱮ ᱵᱮᱱᱟᱶ ᱟᱠᱟᱱ ᱦᱤᱢᱚᱜᱞᱚᱵᱤᱱ ᱜᱮ ᱡᱤᱶᱤ ᱦᱚᱭ ᱮ ᱜᱚᱜᱟ ᱾
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- It's Elemental – Iron
- The Most Tightly Bound Nuclei
- Chemistry in its element podcast (MP3) from the Royal Society of Chemistry's Chemistry World: Iron
- Iron at The Periodic Table of Videos (University of Nottingham)
- Metallurgy for the non-Metallurgist
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn